5.3 Tamedyazt d ccnawi n lfuruḥ 5.3.1 Tabadut n wurar ɣas ggtent tmuɣliwin ɣef ccnawi-agi iɣerfanen d tewsatin-nsen deg umnar n lfuṛuḥ, di lewhi-nneɣ asemres-nsen di tilawit, yebḍa ɣef sin leṣnaf igejdan: llan wid i d-ttawin yirgazen berra i uxxam, deg useqqif neɣ deg umṛaḥ, ḥeddren-t yineḥḍaṛen uqqṛiben d wubɛiden, i dyettasen sya u sya, deg-sen arrac d yilmeziyen, iterrasen d yimaɣaren, llan wid i xeddment tlawin daxxel n wuxxam, ḥeddrent-tt tidma si tlemẓit alama d tawessart, ccnawi-agi n tlawin mucaɛ-it aṭas, imi deg-sen i d-ssebganent tidma ayen sɛant d tahuski d ccbaḥa, d wayen yellan d tamusni d ccṭara di ccḍeḥ neɣ deg yisefra.